לקראת עונת &lt;a href="%D7%A2%D7%95%D7%A0%D7%AA%202015/2016%20%D7%91%D7%9C%D7%99%D7%92%D7%AA%20%D7%94%D7%A2%D7%9C%20%D7%91%D7%9B%D7%93%D7%95%D7%A8%D7%92%D7%9C"&gt;2015/2016&lt;/a&gt; חזר הירש לסגל מכבי חיפה, וב-1 באוגוסט 2015 ערך את הופעת הבכורה שלו במועדון, כשעלה כמחליף בניצחון 2–1 בדרבי מול הפועל חיפה במסגרת שלב הבתים של גביע הטוטו. ב-28 באוקטובר 2015 כבש את שער הבכורה שלו במדי מכבי חיפה, בניצחון 2–1 על עירוני קריית שמונה במסגרת גביע הטוטו. את שער הליגה היחיד שלו בעונה זו כבש ב-7 במאי 2016, בניצחון 1–0 על בני סכנין, ובסופה זכה עם הקבוצה בגביע המדינה, לאחר ששותף כמחליף בניצחון 1–0 על מכבי תל אביב במשחק הגמר. בסך הכל שותף הירש ב-22 משחקים בכל המסגרות בעונה זו, ובהם כבש שני שערים. ב-10 ביולי 2016 הושאל הירש להפועל רעננה. הירש לא מצא את מקומו בקבוצה ולא כבש שערים ב-10 המשחקים בהם שותף בכל המסגרות.